ועדת הפנים ואיכות הסביבה, כנסת 16, פרוטוקול מספר 561, 2006-01-26 10:00

גאלב מג'אדלה: אני רוצה לפתוח את ישיבת ועדת הפנים ואיכות הסביבה של הכנסת ולקיים דיון בנושא, לפי בקשת הממשלה.

גאלב מג'אדלה: היתה התנגדות לשם החוק בדיון הקודם של הכנסת, ולכן החזרנו את הצעת החוק לוועדה.

עידו בן-יצחק: הכנסת החזירה לוועדה את הצעת החוק לפי סעיף 127, על מנת לדון בסעיף שלגביו התקבלה ההסתייגות.

עידו בן-יצחק: הסעיף הוא שם החוק.

עידו בן-יצחק: אם אנחנו חוזרים לשם החוק המקורי, לא כפי שהתקבלה ההסתייגות, שם החוק המוצע הוא חוק שהייה שלא כדין (איסור סיוע) (הוראות שעה) (תיקון מס' 9), התשס"ו-2006, ועל זה נצביע מחדש.

יואל הדר: שם החוק הוא בוודאי ראוי ומתאים למה שנאמר בחוק הזה, במיוחד כשהמטרה של החוק הזה באה להקל, בין היתר, על קבוצה מסוימת של נהגי המוניות.

יואל הדר: בוודאי שהשם שהוצע על-ידי חברי הכנסת שהצביעו בעד ההסתייגות לא מתאים ולא ראוי לחוק הזה.

יואל הדר: לטעמי, הוא לא ראוי בכלל, ואני מניח שזאת גם עמדת הממשלה בעניין הזה.

יואל הדר: לכן אנחנו מבקשים להחזיר את השם, כפי שהוצע על ידינו, שהוא שם ראוי ומתאים למה שנאמר בחוק.

גאלב מג'אדלה: אם כך, אנחנו מצביעים על הצעת החוק ושם החוק, כפי שהציעה הממשלה.

גאלב מג'אדלה: מי בעד?

גאלב מג'אדלה: מי נגד?

גאלב מג'אדלה: בעד - 1 נגד - אין נמנעים - אין הצעת הממשלה לשם החוק נתקבלה.

גאלב מג'אדלה: הצעת הממשלה לשם החוק נתקבלה פה אחד, ללא מתנגדים וללא נמנעים.

גאלב מג'אדלה: תודה רבה, אני נועל את הישיבה.